ราคาทองคำในประเทศพุ่งสูงสุดเป็นประวัติการณ์
ผู้สื่อข่าวรายงานว่า ราคาซื้อขายทองคำแท่งในไทยเมื่อวันที่ 20 ก.ค.63 ทำราคาสูงสุดเป็นประวัติการณ์นับตั้งแต่มีการประกาศราคาทองคำในประเทศ โดยราคาประกาศของสมาคมค้าทองคำสิ้นวันที่ 20 ก.ค.63 ขายออกบาทละ 27000 บาทต่อน้ำหนัก 1 บาททองคำ และรับซื้อคืนที่บาทละ 27100 บาท ส่วนทองรูปพรรณขายออกที่บาทละ 27700 บาท ทั้งนี้ เป็นผลจากราคาทองคำในตลาดโลกปรับตัวสูงขึ้นสูงสุดในรอบ 9 ปี จากความกังวลการแพร่ระบาดของโควิด-19 และกระทบต่อการเติบโตของเศรษฐกิจโลก ส่งผลให้มีการซื้อทองคำ ซึ่งเป็นสินทรัพย์มั่นคงและปลอดภัย นอกจากนี้ ยังเป็นผลจากค่าเงินบาทอ่อนค่า จึงทำให้ราคาทองคำในประเทศแพงขึ้นสูงสุด ทั้งที่ราคาทองคำโลกยังคงอยู่ที่ 1810 ดอลลาร์สหรัฐฯต่อออนซ์ ซึ่งจุดสูงสุดของราคาทองคำโลกอยู่ที่ 1920 ดอลลาร์สหรัฐฯด้านนายธนรัชต์ พสวงศ์ ประธานเจ้าหน้าที่บริหารกลุ่มฮั่วเซ่งเฮง กล่าวว่า วันที่ 20 ก.ค.63 ราคาทองคำทำจุดสูงสุดเป็นประวัติการณ์ จากปี 54 ที่เคยสูงสุดที่บาทละ 27000-27100 บาทที่สำคัญ นักลงทุนซื้อมากกว่าขาย เพราะหวังว่า ราคาจะปรับขึ้นได้อีก ทั้งจากความไม่มั่นใจในโควิดและนักลงทุนจับตาการเจรจาแผนฟื้นฟูเศรษฐกิจของสหภาพยุโรปกว่า 750000 ล้านยูโร รวมถึงธนาคารกลางสหรัฐฯ (เฟด) ปั๊มเงินเข้าสู่ระบบ เพื่อฟื้นฟูเศรษฐกิจ ที่ได้รับผลกระทบจากโควิด-19 ส่วนนายจิตติตั้งสิทธิ์ภักดี นายกสมาคมค้าทองคำ กล่าวว่า มีโอกาสปรับขึ้นทดสอบที่บาทละ 28000 บาท แต่จะขึ้นถึง 30000 บาทเป็นไปได้ยาก แนะนำให้ขายทำกำไรบางส่วน และระวังแรงเทขายจากนักลงทุนสถาบันขณะที่นายวีรศักดิ์ หวังศุภกิจโกศล รมช.พาณิชย์ กล่าวภายหลังตรวจสอบสถานการณ์ทองคำย่านเยาวราชว่า ขณะนี้ราคาทองคำสูงสุดเป็นประวัติการณ์ ทำให้มิจฉาชีพ รวมทั้งร้านค้าทองคำออนไลน์บางแห่งหลอกขายทองคำปลอมรูปแบบต่างๆ เช่น ทองเกรด A ทองไมครอน ทองโคลนนิง ทองยัดไส้ จนร้านค้าทองที่รับซื้อทองคำ โรงรับจำนำ เสียหาย และผู้บริโภคไม่มั่นใจการซื้อทองคำ ผู้ที่ต้องการซื้อทอง แนะนำให้เลือกซื้อที่มีตราประทับ Hallmark เครื่องหมายที่แสดงความบริสุทธิ์ของทองคำ รวมถึงซื้อจากร้านที่มีสัญลักษณ์ ซื้อด้วยความมั่นใจ หรือ Buy With Confidence (BWC) ซึ่งเป็นใบรับรองของสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือจีไอที ที่รับประกันว่า จะได้สินค้าที่มีคุณภาพ มาตรฐาน หรือนำมาให้จีไอทีตรวจสอบได้.เปรียบเทียบราคาทุกร้าน >>> คลิกที่นี่
ราคาซื้อขายทองคำแท่งในไทยเมื่อวันที่ 20 ก.ค.63 ทำราคาสูงสุดเป็นประวัติการณ์นับตั้งแต่มีการประกาศราคาทองคำในประเทศ ขายออกบาทละ 27000 บาทต่อน้ำหนัก 1 บาททองคำ และรับซื้อคืนที่บาทละ 27100 บาท
ราคาทองวันนี้,ราคาทอง,ราคาทองคำวันนี้,ราคาทองรูปพรรณ,ราคาทองรูปพรรณวันนี้,ทอง,ข่าววันนี้,อัปเดตทองคำ